**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE KLAIPĖDOS MIESTO SAVIVALDYBĖS ADMINISTRACIJAI ir KAI KURIŲ KLAIPĖDOS MIESTO SAVIVALDYBĖS TARYBOS SPRENDIMŲ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama perduoti Klaipėdos miesto savivaldybės administracijai valdyti patikėjimo teise savivaldybei priklausantį nekilnojamąjį turtą, esantį Gintaro g. 1 ir Taikos pr. 119-1, Klaipėdoje (1 priedas), papildyti ir pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91 (2 priedas) bei pakeisti Klaipėdos miesto savivaldybės tarybos 2012 m. balandžio 26 d. sprendimo Nr. T2-132 1 priedo 4 punktą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso nekilnojamasis turtas Gintaro g. 1 ir Taikos pr. 119-1, Klaipėdoje.

Pastatai Gintaro g. 1, Klaipėdoje, šiuo metu yra nenaudojami. Perdavus nurodytus pastatus Klaipėdos miesto savivaldybės administracijai ir įtraukus juos į Klaipėdos miesto savivaldybės panaudai perduodamo turto sąrašą bus galima atlikti veiksmus, susijusius su nurodytų pastatų valdymu, naudojimu ir disponavimu jais.

Negyvenamąsias patalpas Taikos pr. 119-1, Klaipėdoje, šiuo metu patikėjimo teise valdo biudžetinė įstaiga Klaipėdos priklausomybės ligų centras. Įstaiga kreipėsi į savivaldybę, nurodydama, kad vykdant Klaipėdos miesto savivaldybės biudžeto lėšų naudojimo optimizavimo priemonių 2012-2015 m. planą, nurodytos patalpos įstaigos veiklai nereikalingos. Atsižvelgiant į tai, tikslinga šias patalpas perduoti patikėjimo teise savivaldybės administracijai ir įtraukti jas į Klaipėdos miesto savivaldybės panaudai perduodamo turto sąrašą.

Taip pat pasikeitus nekilnojamojo turo duomenims būtina patikslinti Klaipėdos miesto savivaldybės panaudai perduodamo turto sąrašo 71 punktą.

**3. Kokių rezultatų laukiama.**

Įgyvendinti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo reikalavimai.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

Turto skyriaus vedėja Genovaitė Paulikienė